Fara brátt að afgreiða steypu að nýju í Grundarfirði Almenna umhverfisþjónustan hefur síðustu misseri verið að endurnýja steypustöðina sem hún rekur í Grundarfirði . Nú er því verki nánast lokið og er stutt í að stöðin geti farið að afgreiða steypu aftur . Friðrik Tryggvason framkvæmdastjóri fyrirtækisins var kampakátur þegar verið var að dæla sementi inn í stöðina síðastliðinn miðvikudag . Nú styttist því í formlegt reisugill og opnun stöðvarinnar .